The Return Initiative on aloite, jossa Nordnet lahjoittaa ympäristö- ja ilmastohaasteisiin ratkaisuja etsiville toimijoille 0,10 Ruotsin kruunua (SEK) (eli noin yhden sentin) yhdessä yhtiön suurimman omistajan Öhman Groupin kanssa jokaisesta Nordnetin asiakkaan vuoden 2022 aikana tekemästä pörssikaupasta. Pörssikauppoihin lasketaan kaikkiin listattuihin instrumentteihin, kuten osakkeisiin ja ETF:iin, tehdyt ostot ja myynnit. Nordnetin henkilökunta on valinnut kolme ehdokasta kustakin maasta, jossa Nordnet toimii, eli Suomesta, Ruotsista, Tanskasta ja Norjasta. Nordnetin asiakkaat saavat vaikuttaa äänestämällä siihen, miten lahjoitus jakautuu näiden toimijoiden kesken.